Downloaded from YTS.MX
Official YIFY movies site: YTS.MX
Безброй пъти съм си повтаряла каква късметлийка съм, че те имам.
Толкова мил и загрижен мъж, на когото мога да е доверя.
Как идеалният мъж стигна до това?
Как можа така да ме предадеш?
Как можа да вкараш тези непознати в спалнята ми?
Ще ви отведем във Франция.
Предупреждавам, че историята е потресаваща.
Мъж на 71 г. признава, че е дрогирал
и изнасилвал жена си в течение на 10 г.
Канил е и други мъже при нея.
Случая разбуни света.
За пръв път се сблъсквахме с нещо подобно.
Мнозина се питат как е възможно такова ужасно сексуално насилие
да се случи в такива мащаби.
Години наред е успявал да манипулира околните.
Никой не е подозирал какво се случва.
Били са 72 различни мъже.
Но не е възможно да бъдат идентифицирани. Кои са те?
Повечето обвиняеми продължават да отричат.
Не ми каза, че ще дрогира жена си.
Не знам за другите, но аз не съм някакъв изверг.
Съдебната зала притихна,
когато Жизел Пелико заяви, че иска да се обърне към мъжа си.
МАТЕРИАЛЪТ СЪДЪРЖА ЗАПИСИ НА ПОКАЗАНИЯ, ПРОЧЕТЕНИ ОТ АКТЬОР
ТЕ СА ОТКЪСИ ОТ ИЗЯВЛЕНИЯТА В СЪДА
ЕПТЕМВРИ 2024
Отразявала съм много дела за изнасилване.
Обичайно има един обвиняем, една жертва,
залата бива почти празна, но е и този път - беше препълнена.
Процесът беше необичаен в много отношения.
В дъното имаше журналисти, имаше много адвокати,
много обвиняеми, беше претъпкано с тях.
За пръв път ми се случваше да съм в зала,
в която обвиняемите са навсякъде около теб.
И да се гледа дело с такава деликатна тема.
През септември 2024 г. започва процес, потресъл света.
Основна фигура в него е 7-годишнат Жизел Пелико.
Съпругът й Доминик признава, че я е дрогирал и насилвал 10 г.
Редом с него са още 50 мъже,
обвинени, че са изнасилвали или злоупотребявали сексуално с нея,
докато тя е в несвяст, а Доминик снима.
Всички са признати за виновни.
Някои си признали изнасилване и пледирали "виновен".
Други заявили, че са били подмамени,
че Доминик Пелико ги бил подвел,
че това е част от сексуална игра.
Някои твърдят, че не са излезли от вкъщи
с намерение да изнасилят жена, следователно не били изнасилвачи.
Въпреки наличните уличаващи записи,
степента на отрицание подсилва законодателството за изнасилване,
което не споменава "съгласие".
Мнозина от тях градят защитата си
на това, че не са имали намерение да я изнасилват.
Били отишли в дома й за тройка.
Главният съдия многократно пита обвиняемите
дали са разговаряли с нея, дали са получили съгласието й.
И те отново и отново повтарят, че не са говорили с нея,
не са получавали съгласието й.
Дългосрочен резултат от това е темата да се обсъжда в страната
и по света, да се запитаме как стигнахме дотук.
Хората се питаха доколко присъщо за културата на Франция
е женомразството.
Светът стана свидетел
как за няколко седмици Жизел Пелико се превърна в икона.
Позицията й насочи вниманието към проблеми като срама, съгласието,
Наричат ме смела. Казвам, че това не е смелост.
Това е воля и желание за промяна на обществото.
Когато гледате снимки на онова, което става с залата и извън съда,
че всеки ден, без изключение, Жизел Пелико минава покрай мъжете,
обвинени за изнасилването й.
Те са с качулки, с маски,
крият лицата си максимално, за да не се види кои са.
А тази жена минава покрай тях.
Влиза в съдебната зала, където я аплодират.
Всеки ден трябва да намира сила, за да се изправи срещу тях.
Целият свят изразява подкрепата си за Жизел Пелико.
Послания, изписани по стените около съда,
но и многохилядни протести в редица градове.
Това е история за домашно насилие, за многократно изнасилване,
като са замесени и външни хора.
Ужасът на тези деяния, будещата съпричастност Пелико,
както и нейното наистина смело и изключително рядко срещано решение
да направи делото публично - всички тези фактори
превърнаха случая й в история, позната на света.
ПРОВИНЦИЯ МАЗАН
Историята се прочува по света, но най-потресен е Мазан.
Разположено на 35 км североизточно от Авиньон,
това градче е с население малко над 6000 души.
Сем. Пелико е живяло тук.
И пак тук години наред Жизел е била насилвана.
Спокоен град, който беше разтърсен от този случай,
защото вече всеки свързва Мазан с изнасилванията.
На хората им е писнало да слушат за това дело.
Те не разбират защо останалите непременно свързват града,
в който те живеят, с изнасилвания.
Местните четат в пресата за "Аферата Мазан".
Името на града им завинаги е свързано с процеса
и е по първите страници.
Олеле, тази история!
Стовари се върху ни като метеорит.
Човек не очаква, не си представя подобно нещо.
Мариан е местна, тя ръководи център за жертви на сексуално насилие.
Изведнъж тихото ни градче се оказва в устата на всички.
Медии от цял свят идват и ровят,
ние не сме подготвени за такива неща.
Ражда се недоволство, че целият град е опетнен,
а обвиняеми са само трима, в т.ч. Доминик, който е от Мазан.
Повечето заподозрени живеят в радиус от 60 км от там.
Но има напрежение, има подозрения.
Полицията е идентифицирала 50 от мъжете, снимани от Доминик,
но други 22 остават на свобода.
Трябва да добавим, че това е традиционно, патриархално градче.
Случай като този - сексуален тормоз, изнасилване - е табу.
Не е нещо, за което бихме говорили.
Независимо къде са станали престъпленията.
Мнозина се питат как изобщо е възможно да се случат.
ПРОВИНЦИЯ КАРПАНТРА
СУПЕРМАРКЕТ "ЛЬОСЕРК", 12.9.2020 Г.
Страховитото в случаи като този е,
че излиза наяве по чиста случайност.
Всичко около Доминик започва да се разкрива,
когато охрана го хваща да снима под полата на жена в супермаркет.
Снима с телефона си.
Снимаше под полата ви.
Излиза наяве видеото на Доминик как снима под полата на жена.
Виждаме го с противогрипна маска,
а камерата му деликатно се плъзва към полата й.
Тогава охраната го спира.
Той снима с телефона си. Снимаше под полата ви.
Ще подадете ли оплакване?
Снимаше под полата ви, телефонът беше ей така.
- Подавате ли оплакване - Четирима клиенти.
Разпространено ли е?
Имаме го на камера - прави го за четвърти път. Ще викна полиция.
Заловен е поради глупава небрежност
на човек, който ревниво пази в тайна перверзиите си.
Като че ли е имал неудържимо желание да наднича под полите на жените.
А други пострадали клиенти? Да ги намерим.
Вие сте отвратителен.
Да, истински задник. Мадам, ще коментирате ли?
Ужасяващото в този случай е,
че знаем за много инциденти с нещо
като "дребни" сексуални престъпления с надничане под полата,
които не са разследвани.
Случаят е разследван само защото полицията се заема,
след като установява, че е нещо с големи мащаби.
В разговора с полицията Пелико заявява, че е бил обзет от порив,
защото жена му отсъствала от месец.
Казва е че е нетипично за него.
Доминик Пелико сяда до нея,
разплаква се и казва, че е допуснал голяма грешка.
"Направих голяма глупост.
Хванаха ме да снимам жени,
пъхайки камерата под полите им."
Тя размисля за известно време.
Били са женени над 40 години.
Разбира, че може да му прости,
но настоява той да се извини на жените.
Предупреждава го, че ако това се повтори, ще го напусне.
Той се извинява и се зарича да не се повтори.
В онзи момент тя няма представа за степента на насилие,
което упражнява над нея в течение на 10 г.
За 50 г. съвместен живот никога не е правил обидни, мръсни жестове.
Казах му, че този път ще му простя, но следващ няма да има.
12 СЕПТЕМВРИ 2020
Прави снимки, вижте телефона.
Снимаше под полата ви.
През септември 2020 г. Доминик Пелико е спрян от охранител,
видял го как снима под полата на жена в магазин.
Следвайки законовия пример на Великобритания,
през 2018 г. Франция е обявила такова действие за престъпление.
Ролята на охранителя в случая е много важна.
Ако не беше настоял жената,
която е снимана без нейно знание, да подаде жалба,
тя едва ли е щяла да го направи.
Можело е да реши, че онзи е особняк, но голяма работа.
Да се прибере вкъщи, да забрави и да продължи живота си.
Съобщете в полицията.
А вие оставате тук.
Госпожо, разчитам да подадете жалба.
Същия ден видеото изтича във френски медии.
Чува се ясно как охранителят казва,
че жената трябва да повдигне обвинения, да иде в полицията,
че мъжът го правел за четвърти път в рамките на деня.
"Трябва да повдигнете обвинения."
Тя го послушва и благодарение на това започва разследване.
Снимки в медиите показват как камерите са заснели Доминик,
укрил устройство в чанта.
На онзи етап той е задържан
за, както биха го нарекли, дребно сексуално престъпление.
това е капка в океана, в сравнение със случвалото се в течение на 10 г.
По-късно полицията открива, че е носил в чанта камера,
записващо устройство и кондоми.
В чантата си Доминик Пелико е носел два телефона.
Разследващият полицай ги е проверил и нещо привлякло вниманието му.
На единия айфон имало Скайп.
Полицаят пуснал Скайп и видял множество снимки
на жени, лежащи в несвяст в леглата си,
а около тях - голи мъже.
Полицаят решава да алармира шефа си и да отвори разследване,
за да установят истината.
Иззети са всички дигитални устройства на Доминик.
На една флашка откриват папка с надпис "Изнасилване".
А вътре - грижливо обозначени папки,
съдържащи над 20 хил. видеа и снимки.
На тях - различни мъже, правещи секс с една жена.
Полицията тогава още не е наясно какво точно става,
какво виждат.
Забелязват, че на всеки запис е една и съща жена,
едва после разбират, че е съпругата на Пелико.
Уликите са в изобилие, предстои дълго разследване.
Кои са мъжете? Сексът по взаимно съгласие ли е?
Наистина ли се гледали как една жена с години е обект на насилие?
Полицията започва да разследва живота на сем. Пелико.
Живеели са затворено, тихо.
Имали са три деца, отгледани близо до Париж, и седем внуци.
След пенсионирането си заживяват в Южна Франция - типичното семейство,
нищо, с което да изпъкват, нищо интересно.
Хора като мнозина други.
Живеели са щастливо като пенсионери.
Бракът им е бил, както тя го описва, щастлив и пълноценен.
Той готвеше много, намирах това за проява на внимание.
Една вечер дойде да ме посрещне на гарата в Авиньон.
Бях ходила при внуците за десет дена.
Вече беше сготвил.
Във фурната вече чакаха две порции.
На картофите си аз сложих зехтин, а той - масло.
Познаваше се коя е неговата порция.
Пихме по чаша бяло вино.
Ако даваха мач по телевизията, го оставях да гледа сам.
Донесе ми в леглото любимия ми малинов сладолед.
Казах му, че съм голяма късметлийка да имам мъж, който ме обгрижва.
Въпреки наглед идиличния им живот,
има и знаци, че може ли нещо не е наред.
В началото на 2013 г., когато двойката е мести в Мазан,
Жизел има здравословни проблеми.
Страда от загуба на памет,
косата й започва да пада, отслабва.
Мисля, че проблемите с паметта са това,
което е предупредителен сигнал
за роднините й, че се случва нещо.
Тя изпитва особено усещане,
че започва да губи представа за времето, че животът й се изплъзва.
Нещо се случва с нея и тя отива на невролог,
решила, че страда от Алцхаймер.
Доминик я подкрепя неимоверно.
Жизел буквално се побърквала какво се случва,
но разчита на един толкова подкрепящ я съпруг.
Той я уверява, че всичко ще се оправи и няма място за притеснения.
Никой не намира обяснение какво се случва с нея.
Няма как някой да си помисли немислимото, невъобразимото.
Едва когато през 2020 г. хващат Доминик да снима под полите на жени,
картинката започва да се избистря.
Минали са 2 мес. от задържането на Доминик
по обвинение, че снима под полите на жени.
Жизел му е простила.
Но ето че ги викат в полицията.
Преди обед у дома им всичко е било наред,
после отиват в полицията.
В онзи момент Жизел мисли,
че е свързано с инцидента в супермаркета.
Има един драматичен момент: Жизел вижда,
че викат мъжа й на горния етаж за разпит,
тя остава долу, двамата се споглеждат
и в онзи момент няма представа, че повече няма да види мъжа си.
Полицаят каза, че ще ми покаже две неща, които няма да ми се харесат.
Отвори папка и ми показа снимка.
Трудно се разпознах, облечена по начин, нетипичен за мен.
После ми показа още една снимка, и още една.
Помолих го да спре, не издържах.
Бях бездейна, легнала, мъж ме насилваше.
Светът ми се срина.
Няма как да не се питаш
какво би било, ако си на нейното място.
Представяте ли си да имате човек,
който прави всичко за вас, особено в моменти,
когато сте болен, слаб, за което сте му много благодарен?
А изведнъж се оказва, че ви е предавал,
и то по такъв ужасен начин. Наистина е зловещо.
Същата вечер казва на децата си.
Първо се обажда на дъщеря си.
Казва й, че има ужасна новина.
Съобщава й, че баща й я е изнасилвал в течение на години
и е канил непознати мъже да правят секс с нея,
докато Жизел е в безсъзнание.
Това е трус, поразяващ семейството.
Пристигнахме в Мазан.
Това е много спокоен, тих малък град.
Скучен дори.
Славата му е на малко провинциално градче, в което се живее добре.
Приближаваме мястото, където ги е карал да паркират.
Близо до стадиона, ето го.
Натам е насочвал да паркират мъжете, с които се е свързвал в интернет.
Идвал е лично да ги посреща, пеш.
Веднъж дори се появил по халат.
Бил по пижама, само наметнал халата отгоре,
посрещал ги тук и ги водел към къщата.
Трябвало да изминат около 100 м до края на уличката,
където е домът на Пелико.
Ето, тук е.
Тук о т 2013 до 2020 г се е случвало всичко.
В това кротко, отдалечено място, в хубава къща.
Именно тук години наред са се случвали ужасиите.
На Жизел са показани видеозаписи, на които съпругът й
и други мъже правят секс с нея, докато тя е в безсъзнание.
Разследването трябва да установи как е било възможно.
От видеозаписите полицията установява,
че това е продължавало в течение на 10 г.
ПАРИЖ, 2011 Г.
През 2011 г. сем. Пелико има почти 40 години брак.
Двойката живее в Париж.
Вече са баба и дядо и живеят щастливо и спокойно.
Няколко години по-рано Доминик започва да готви вкъщи.
За него е перверзно удоволствие да й каже:
"Скъпа, не се притеснявай, ще приготвя вечеря, ти си почини".
Преструвайки се, че обгрижва съпругата си,
Доминик започва да я дрогира.
Използвал е лекарство, наречено "Теместа",
средство против тревожност.
"Теместа" или лоразепам
се използва за лечение на тревожност и проблеми със съня.
Доминик използва лекарството, изписано му от неговия лекар.
Стривал лекарството, обикновено - три хапчета,
смесвал го с храната.
Често готвел с повече лук и чесън, с подправки,
храна, пълна с аромати и вкусове, прикриващи лекарството.
Ако не успеел да го сложи в храната, носел й любимия й сладолед.
Във високи дози "Теместа" може да доведе до изпадане в безсъзнание.
Донесе ми любимия ми малинов сладолед в леглото.
Казах му, че съм голяма късметлийка
да имам любим, който така ме обгрижва.
Никога не съм усетила пулсът ми да се ускорява, нищо.
Явно съм се унасяла много бързо.
Лекарството приспивало Жизел в дълбок, коматозен сън.
Ако й дадял лекарството рано,
рискувал тя да се събуди рано, трябвало да преценява тайминга.
Има няколко случаи, документирани с видео,
на които се вижда как Жизел се разбужда, без да има спомен.
Пелико е бил изнамерил начин да я държи в безсъзнание.
На другия ден бях по-уморена от обичайно.
Но го отдадох на това, че работя много.
След като дрогирал Жизел, Доминик я изнасилвал.
Това изнасилване продължило две години.
През 2013 г. двойката се мести в Мазан.
Там вече Доминик се развихря.
Започва да кани непознати.
Пелико давал на мъжете подробни указания.
Ако идвали с кола, упътвал ги да паркират до спортния център,
за да не будят подозрения у съседи.
Изрично изискване било да не се парфюмират.
Не бивало и да пушат, педи да идат в дома му.
Доминик бил изключително педантичен и прецизен в планирането.
Когато пристигат, следват специфична процедура -
да си измият ръцете с гореща вода, да се съблекат в кухнята,
да не вдигат никакъв шум.
Дори ги карал да стоплят ръцете си на радиатора,
за да не събудят Жизел, ако я докоснат студени.
Пелико е вземал абсолютно всички предпазни мерки,
за да не събудят Жизел
или да породят някакви съмнения у нея, че се е случило нещо.
Мисля, че е изпитвал наслада да инструктира мъжете.
Усещал се е контролиращ, притежаващ жената
и се е разпореждал, ако искат да правят нещо с нея, да го слушат,
защото той е "главният".
Тихо е, те шушнат, за да не я събудят.
Това е човек, който е заспал много дълбоко.
Тя е като труп, просто едно тяло.
Челюстта й е отпусната на една страна, тя хърка.
Те я пипат, правят с нея ужасни неща, а тя не помръдва.
Явно е в безсъзнание, некомуникативна.
Понякога е съвсем гола, друг път е само разголена, с полусвалени дрехи.
Често мъжете минават зад нея.
Често мастурбират, за да се възбудят.
И може да видите мъже...
как завират пенисите си във вагината й, в задника,
в устата й, без дори да говорят с нея.
Това са сцени на варваризъм.
Държали са се с мен като с парцалена кукла, като с чувал картофи.
Аз лежа неподвижна, бездейна на леглото, те ме изнасилват.
СПЯЩА
Изпъква конкретен фетиш.
Това е т.нар. сомнофилия - фетиш, силно желание
да правиш секс с човек, който не мърда, не е в съзнание.
Понякога бива наричан "фетиш на спящата красавица".
Това е престъпно деяние, не е попитал за съгласието й,
не се е допитал до жена си за подобно нещо.
Полицията успява да установи размерите на деянието
само защото Доминик е снимал.
Доминик Пелико е бил повлиян от порнографията.
Смятал е себе си за кинорежисьор.
Заснема видеа на сцените на секс, на сцените на изнасилване.
Има видеа, заснети от статив, но и такива с близка камера.
На някои се чува как Доминик насочва мъжете,
казва, примерно, "леко, леко", или използва вулгаризми,
като "наръгай го на курвата"
или "тя е курва, заслужава си го".
Има стотици файлове - снимки и видеа на изнасилвания.
Той ги е запазвал педантично, подреждал ги е и ги е архивирал.
Той е снимал и монтирал видеа на всяко изнасилване
и ги е категоризирал по секс, времетраене, дата.
Класификацията му следва тази
на порнографските сайтове в интернет.
Това е човек, който обожава това, което прави.
Планирането, организирането,
богатият на фантазии свят, в който Доминик е живеел,
са били нещо основно за него.
Сигурно само за това е мислел.
Минават години, Доминик започва се оглежда за нещо друго,
насочва вниманието си към дъщеря си Каролин.
Сред хилядите снимки
има няколко с нея в каталога на баща й.
Много от тях са изтрити,
но експерт по дигитални технологии успя да ги възстанови.
Доминик Пелико е споделял онлайн снимки на дъщеря си и жена си,
съпроводени с унизителни коментари.
Имало е и фотомонтаж с нея и майка й,
излизащи заедно от банята.
Заглавието било "Моята курва и дъщеря й".
Намерени са също снимки на снахата на Пелико.
Намерени са техни снимки, но не в спящо, а в будно състояние,
заснети със скрита камера в банята,
излизащи голи от душа или ваната.
Имаме Жизел Пелико и ужасите, които е преживяла,
но и дъщеря й, както и снаха й.
Той е един опортюнист, непоправим воайор.
Доминик успява да запази живота си в тайна почти 10 г.
Психиатричните прегледи
не установяват психическо заболяване или сериозно разстройство.
Но това е човек с две самоличности.
Неизбежно е трябвало да отделя едната, за да се покаже любящ съпруг,
да се държи като любящ баща,
за да може да изпълнява поставените си цели.
Успял е да манипулира околните - децата си, приятелите,
както и жена си, в течение на години,
а въпросните не са имали никаква представа какво се случва.
Живях 50 г. с мъж,
за когото и за миг не бих предположила, че е способен на това.
Аз му имах пълно доверие.
Здравето на Жизел се влошава, а измамата продължава.
Признаците бяха там,
но аз не бях способна да ги разчета.
Той я гледа как се тревожи за здравето си, как отслабва,
ходи с нея по лекари.
Знае чудесно какво става, но не си мълчи.
Това е истинско злодейство. Същински кошмар.
Неща, които е вземала за жестове на любов в миговете й на слабост,
са били средствата, с които е вършел престъплението.
Доминик е организирал кампания на насилие, изплел е мрежа от лъжи.
Но не е действал сам.
Цялата ми връзка със случая
се свежда до едни 20 минути,
в които съм бил в дома на Пелико.
Разследването на видеозаписите
разкрива мащабите на деянието.
Става дума за около 200 случая на изнасилвания,
извършени от Доминик и неколцина други мъже.
Успяват да идентифицират 50 от мъжете.
Притеснява ме това, че не намирам обяснение
как се озовах в тази ситуация.
Имах среща с Пелико, беше като експлозия в живота ми.
Пълен разрез на обществото.
Възрастовият диапазон е 26 - 74 г.
Има пожарникар, журналист на свободна практика,
няколко пенсионери.
Войник, санитар, охранител в затвора, хлебар,
безработни... И всички са описани като
"средностатистически мъж" от адвоката на Пелико.
Трима от обвиняемите са от Мазан.
Има дори един съсед.
Когато е в полицията, Жизел дори разпознава единия.
Виждах го понякога във фурната, поздравявах го.
Един ден отива у тях
под фалшив предлог да говори с Доминик за колелото.
Обичал да кара колело, имал приятели велосипедисти.
Бил отишъл в дома на Пелико, за да види Жизел "на живо",
преди да се върне, за да я изнасилва.
Не съм си помисляла, че може да ме изнасили.
Съседът отхвърля обвиненията.
На други мъже, които настоявали да я видят,
казвал да отидат в супермаркета, когато семейството пазарува,
или им изпращам нейни снимки, видеа,
за да видят как изглежда, преди да отидат в дома й.
Профилът на изнасилвача не е човек, когото срещате нощем на паркинга.
Изнасилвачът може да е роднина, приятел.
Мъжете са пътували до Мазан от места, отаделечени дори на 60 км.
Доминик би изнамерил как да ги събира.
В хода на разследването полицията се пита как мъжете са били канени
и установява, че Доминик е ползвал сайт.
Доминик се регистрира във френски чат - "Коко".
Рекламира се като сайт за запознанства.
Профилите на мъжете са в синьо,
жените - в розово, но двойките също са в розово.
Отстрани изглежда доста невинно.
Не е точно така обаче.
Зад невинния си интерфейс чатрумът има зловеща слава.
Много известен сайт, свързан с престъпна дейност.
Нещо като безплатен форум сборище на сводници,
наркопласьори, търговци на секс.
Може да се излага сексуално интимно съдържание,
жени могат да говорят за жени
по един извънредно сексистки, унизителен начин.
"Коко" позволява потребителите да използват псевдоними.
Доминик се регистрира с псевдоним
и създава стая "Без нейното знание".
Това е дискусионен форум
за сексуално насилие, използващ изображения.
Там е канел на разговор различни мъже.
Кръстил е профила си "Двойка търси мъж за жената".
На сайта той публикува снимки на жена си по бельо.
Пише, че с жена му се интересуват от тройка
и пита мъжете имат ли интерес.
Разговорът после се прехвърля на лични съобщения или в Скайп.
Искам от мъжете снимки на лицата и гениталиите им.
В замяна изпращал снимки на жена си.
Според полицията съобщенията му са ясни -
канел е мъже да изнасилват Жизел, докато тя е в безсъзнание.
В една от обявите, които е писал, четем:
"Търся човек, който да изнасили жена ми, докато тя спи.
Като мен си нали? Обичаш това състояние.
Един от обвиняемите за пръв път говори пред камера.
Заявява, че е бил подмамен.
Трябва да се отбележи, че той ме покани в дома си.
Използва хитрина.
Беше създал чат в "Коко".
Ако откриеше перверзник, казваше му, че дрогира жена си,
защото знаеше, че така ще приеме.
Но ако насреща си имаше нормален тип,
използваше хитрина, както стана и с мен.
Бяхме говорили предната вечер и не бях приел,
защото разбрах, че той е фокусиран само в секса,
докато аз исках да има разговор, да се опознаем.
Но на другия ден той продължи.
Смени тактиката и предложи приятелски отношения.
Доверих му се, че изразява мнението на жена си.
Каза ми, че тя е дала съгласие, и аз повярвах.
Никога, нито за миг не съм се съгласявала
пред г-н Пелико или другите мъже.
Извършили са изнасилване.
И нито за секунда тези мъже не се запитват има ли нещо нередно.
Доминик се е наслаждавал безкрайно
на този зловещ процес на набиране на хора.
Използвал е онлайн пространството,
за да приложи хитро филтриране и да открие партньори в злодеянието.
Един въпрос остана в съзнанието ми:
колко от мъжете, към които Пелико се е обърнал, са казали "не"?
Онлайн присъствието е някак лишено от отговорност.
Хората стават безчувствени за това какви вреди нанасят.
Доминик е търсел мъже, с които да доразвият престъплението.
Единственият, който не е обвинен в изнасилване на Жизел, е Марешал.
Понякога го наричат "ученик на Доминик".
Жан-Пиер Марешал и Доминик се запознават в "Коко".
Марешал, пенсиониран шофьор на камион, научава от Пелико
как са упоява жена си и обратно - той кани Доминик,
за да я изнасили в дома му.
Използва същия начин за упойване, който прилагал Доминик.
Доминик Пелико отива в дома на Марешал
и двамата изнасилват жена му, докато тя е в несвяст.
В съда и двамата си признават, че са упоявали
и изнасилвали жената на Марешал в течение на 5 г.
Мисля, че това му е харесвало, тези отношения учител - ученик.
Мисля, че това е търсел Доминик -
хора със сходно мислене, за да вършат тези неща.
10 г. изнасилвания приключват през 2020 г. с ареста на Доминик.
През 2024 г. във Франция започва един от най-шокиращите процеси.
Атмосферата беше много напрегната.
Доминик Пелико застава на позицията на виновния -
"признавам си всичко".
"Те всички знаеха. Аз съм изнасилвач, ти - също."
Ако обвиняем отрече изнасилване или пенетрация,
съдът решава да покаже записите.
АВИНЬОН, СЕПТЕМВРИ 2024 Г.
Четири години, след като животът на Жизел се преобръща,
в Авиньон започва съдебен процес срещу мъжа й и още 50 обвиняеми.
Жизел всеки ден е в съда, хората я аплодират,
общественици, местни и световни медии я поздравяват.
Една от причините на случая да се обръща такова внимание е
е отказът на Жизел от правото да остане анонимна.
Това позволява световни медии да са там,
да са в съда и да слушат изявленията
и да ги пренасят по света.
Обикновено процеси, свързани със сексуално насилие във Франция,
остават зад закрити врати.
Когато такъв процес е при открити врата,
знаеш, че животът ти ще бъде на показ,
ще те гледат под лупа,
а за това се иска огромна смелост.
Исках всички жени, жертви на изнасилване,
да могат да кажат, че щом г-жа Пелико го прави, могат и те.
Когато те изнасилят, ти се срамуваш,
но не ние трябва да се срамуваме, а те.
На процеса всеки ден идваха журналисти от цял свят -
от Англия, Испания, дори от Бразилия и САЩ,
от Австралия до Япония.
Явно процесът вълнуваше целия свят.
Вниманието, което Жизел привлича с този процес,
няма паралел с нищо в живота й.
Тя е баба, бивш мениджър логистика,
а ето че се превръща в представител на жените,
които са жертва на изнасилване, става символ на смелост.
В съда Жизел минава покрай някои от 50-мата, сега с качулки,
обвинени, че са я изнасилвали, докато е в безсъзнание.
Има натиск от хората зад мен,
усещам, че искат да ме объркат с въпросите си.
35 от 50-мата отричат, че са я изнасилвали.
Една от трудностите в този процес е,
че Франция не включва съгласието в дефиницията за изнасилване.
Трябва да докажеш, че обвиняемият е имал намерение
да извърши престъпление.
Някои твърдяха, че въпросния ден не са излезли от вкъщи
с намерението да изнасилят, следователно не са изнасилвачи.
Двама твърдяха, че са я взели за умряла,
но някак са се примирили с мисълта
и са продължили както е било планирано.
Други се чувстваха жертва в това престъпление.
Този обвиняем отрича, че е изнасилвал.
Не приемам, че съм отишъл там с идеята да изнасиля.
Не приемам, че съм изнасилвач. Аз съм син на нещастна жена.
В мига, когато видях Пелико в дома му,
този човек ме уплаши.
Събуди у мен травматичен спомен, запечатил се от детството ми,
и това така ме тормозеше, че загубих трезва преценка
и следвах каквото той ми нареждаше.
Когато отидох, жената вече спеше.
Попитах за разрешение и започнах да я докосвам, тя мърдаше.
За себе си вярвах, че е както той го представяше: че тя се преструва.
После той поиска от мен да правя това и онова.
Каза ми да пъхна пръст във вагината й.
Дори пръстите си не контролирах.
В нашия сценарий г-жа Пелико беше жертва на изнасилване.
А за мен аз съм жертва на тормоз. Две жертви сме.
Има един хищник и две жертви.
Мнозина заявяват в съда, че са усетили нещо нередно,
искали да си тръгнат, не са мислели трезво.
Но никой не се беше обадил на полицията.
Този обвиняем твърди, че Жизел не може да не е забелязала следи.
За мен беше трудно да повярвам на думите й,
че си е мислела, че живее с идеалния мъж.
Не, тя е виждала признаците, но си е затваряла очите от любов.
И това е червен флаг за жените.
Дори да сте влюбени, не прощавайте нищо!
Обвиняване на жертвата - среща се често при сексуални издевателства.
Жертвата се поставя под въпрос и някак тя се оказва виновната.
Адвокатите на обвиняемите я питат обича ли тройки, пада ли си по суинг.
Колкото и видеа да им показва тя,
те се опитват да я изкарат виновна.
Доводите и аргументите на защитата бяха допотопни
и издаваха огромна степен на женомразство.
Някои от обвиняемите казваха, че Доминик Пелико,
съпругът й, е дал съгласие.
Като че ли съпругата е абсолютна собственост на съпруга.
Според мнозина доводите на защитата са по същество женомразки,
според този обвиняем обаче не е така.
Аз съм с феминистки убеждения.
Може би дори съм по-горещ привърженик на женската кауза от мнозина,
наричащи се феминисти.
Доминик си призна всичко, отначало до край.
Заяви всичко, че обвиняемите, присъстващи залата, са наясно,
че са знаели, че тя ще бъде дрогирана и спяща,
и за какво точно отиват там.
Не си спомням във Франция, а и по света да е имало
процес за изнасилване с толкова много свидетелства.
Макар и по този странен начин, Жизел Пелико имаше идеалния процес.
За разлика от много други жени,
тя имаше доказателство какво са й сторили.
След настояване на Жизел съдията разпорежда да покажат записите.
Когато пуснаха в залата първите видеа,
усети се вълнение, смут -
не е лесно да гледаш, когато жертвата е на 3 м от теб.
Предпочитах да не ги гледам.
Здравият разум не можеше да осмисли такива неща.
Седиш в онази зала и гледаш видео след видео,
на които една жена хърка силно, ехото отеква в залата.
В онзи момент тя не е човешко същество.
Мисля, че мнозина бяха потресени дълбоко от това
как мъжете гледат на жените.
В този процес имаше няколко много емоционални и тежки моменти.
Единият е, когато Жизел Пелико говори за пръв път.
В цялата зала цареше пълна тишина,
когато тя заяви, че иска да се обърне пряко към бившия си съпруг.
Безброй пъти съм си повтаряла каква късметлийка съм, че те имам.
Как можа да ме предадеш?
Как можа доведеш ези непознати в спалнята ми?
Аз съм една напълно съсипана жена.
Не знам ще ми стигне ли животът, за да проумея станалото.
Дъщеря им Каролин се чувстваше забравена в този процес.
Полицията беше открила две снимки как лежи в легло и е по бельо,
което не й беше познато.
Тя бързо се досеща, че също е била упоявана и насилвана.
Пред съда Доминик казва, че е снимал дъщеря си,
защото е бил изнудван, но не обяснява нищо повече.
Отрича да я е упоявал или докосвал, но Каролин е убедена, че той лъже.
Тя се изчерви, ядоса се.
Развика му се, наричаше го лъжец.
"Ще умреш в самота!"
Според мен тя се надяваше процесът да затвори страницата,
но много неща около нея останаха неизяснени.
Докато разследва случая,
полицията установява, че престъпленията на Доминик
датират от доста по-рано.
Става ясно, че Доминик Пелико е свързан с поне още две деяния,
прекратени дела от 90-те г.
Единият е от 1999 г., в Париж - опит за изнасилване на брокерка.
Има съвпадение на ДНК и Пелико признава участието си.
По делото на Софи нямаме доказателство,
че Доминик Пелико има нещо общо.
Но и в двата случая има неща, свързани с начина на действие,
които съвпадат напълно.
Две жени, работили като брокерки, млади, двайсетинагодишни,
отиват в някакъв апартамент, биват нападнати с нож,
биват упоени, за да заспят.
Случаите изглеждат свързани,
но от правна гледна точка не са.
Разследването и по двата случая, както и по други, продължава.
Полицията подозира връзка на Доминик с още поне пет неразрешени случаи.
Жизел Пелико пише история.
Тя оставя наследство на всички нас, жените.
Тя стана символ на борбата със сексуалното насилие,
както в града, така и в цяла Франция, Европа и по света.
Процесът имаше огромен отклик в обществото на Франция.
Имаше много протести в подкрепа на Жизел Пелико.
Искам да благодаря на всички, които ме подкрепяха
от началото на този кошмар.
Това ме трогва дълбоко. И ме кара да чувствам отговорност.
Благодаря ви. Имам силата да се боря докрай.
Процесът е повратен за Франция и законите за съгласието,
но той дава основание на жените да заявят: "Трябва да ни вярвате".
"Дали е закачане на улицата,
или нередно докосване в клуб,
говорим за тези неща, казваме, че те се случват."
Жизел се изправя и казва именно това:
"Вслушайте се, когато ви казваме какво става".
Това са 140 мерки за правителството,
които то да предприеме срещу насилието над жените.
Тези жени искат да се вярва на пострадалите.
Препращат директно към случая на Жизел Пелико.
94% от случаите биват прекратени, преди да стигнат в съда.
Това значи, че във Франция има стотици, хиляди жени,
които не са получили справедливост.
Надяваме се, че този процес ще преобърне борбата ни
срещу изнасилванията и сексуалния тормоз във Франция.
За населението на Мазан процесът е изключително травмиращ.
Мисля, че животът ще се раздели на "до процеса" и "след процеса".
Виждам го в отношението на колежките ми.
Процесът им даде кураж.
Жизел е много корава жена, много силна и много смела.
Показа ни, че няма да изпитва срам
и че ние също може да кажем "не" на срама и чувството за вина.
Латика и Марион организират поход в Мазан в подкрепа на Жизел.
Жизел е дълбоко затрогната.
На другия ден посещава асоциацията.
Срещата с Жизел ми вдъхна смелост да подема отново моя случай,
вдъхнови ме да се боря и да разбера,
че да съм жертва, не значи, че съм слаба.
Можем да вървим с вдигната глава.
И можем да обвиняваме, без да изпитваме срам, това е важно.
Това е нещото, което тя ни показа.
Много жени се надяват, че мащабът на този случай
ще доведе до промяна в закона.
За да не се налага адвокатите да доказват намерение за изнасилване,
а да има условие за получено съгласие.
През декември 2024 г. след един исторически процес
всички мъже, обвинени в изнасилване на Жизел, са признати за виновни.
Присъдите им варират.
Доминик Пелико е осъден на максималното - 20 г.
Името на Жизел Пелико едва ли ще бъде забравено.
Тя се превърна в икона, символ на сила,
на човек, който наистина преобърна митовете за изнасилването,
които още битуват дори през 2024 г.
Процесът имаше позитивния ефект да покаже,
че изнасилвачи има навсякъде в обществото
и да отхвърли всеобщата представа,
че изнасилвачът е нещо като чудовище, изолирано от това общество.
Правейки процеса публичен,
Жизел заяви от самото начало, че иска срам да изпита другата страна.
Но не само това, тя иска промяна на обществото,
промяна на отношението ни към нещата, на законите,
на мнението ни за изнасилването, да можем да говорим открито.
Жертвите на сексуално насилие могат да се разпознаят в нея.
Правейки това, тя дава урок на всички, на цяла Франция,
а и на целия свят.
Мисля и за онези непризнати жертви,
чиито истории често остават в сянка.
Държа да им кажа: ние имаме обща борба.
Искам да изразя дълбоката си благодарност
на всички, които ме подкрепяха, докато траеше този кошмар.
Превод: